Agent Orange

Agent Orange είναι ο τίτλος του τρίτου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Ιούνιο του 1989 μέσω της δισκογραφικής εταιρείας "SPV/Steamhammer".

Στο εσώφυλλο του άλμπουμ αναφερόταν ότι είναι αφιερωμένο σε όλους τους ανθρώπους - στρατιώτες και πολίτες - οι οποίοι έχασαν την ζωή τους από την παράλογη επιθετικότητα των πολέμων ανά τον κόσμο.Sodom - Agent Orange (CD, Album) at Discogs

Σύνθεση και ηχογράφηση
Η σύνθεση των κομματιών πραγματοποιήθηκε από τους Chris Witchhunter και Frank Blackfire, με τους στίχους να προέρχονται από τον μπασίστα και τραγουδιστή Tom Angelripper. Ο δίσκος ηχογραφήθηκε τον Μάρτιο και τον Απρίλιο του 1989 στα "Musiclab Studios" του Βερολίνου με παραγωγό τον Χάρις Τζονς, ενώ η μίξη του ήχου έγινε μετά το τέλος των ηχογραφήσεων στα "Horus Sound Studios" του Ανόβερου. Λίγο πριν το τέλος των ηχογραφήσεων, οι Witchhunter και Blackfire ήλθαν σε σύγκρουση με αποτέλεσμα να μην ανταλλάξουν ούτε μία λέξη τις τελευταίες ημέρες της διαδικασίας.Sodom's Tom Angelripper Looks Back on “Agent Orange" Ο Blackfire αποχώρησε από το συγκρότημα μετά το πέρας των ηχογραφήσεων και εντάχθηκε στους Kreator.

Η πλειοψηφία των στίχων έχει να κάνει με τον πόλεμο του Βιετνάμ, χωρίς να εκφράζει κάποια πολιτική πεποίθηση, ενώ άλλα θέματα με τα οποία καταπιάστηκε ήταν η αιμομιξία ("Incest"), οι ταυρομαχίες ("Exhibition Bout"),Sodom Lyrics, Songs, Albums And More at SongMeanings! ενώ στον δίσκο συμπεριλήφθηκε η διασκευή στο κομμάτι "Don't Walk Away" των Tank.

Το εξώφυλλο είναι σχεδιασμένο από τον Αντρέας Μάρσαλ.Andreas Marschall | Credits | AllMusic

Εμπορική επιτυχία
Το "Agent Orange" υπήρξε ο πρώτος δίσκος γερμανικού thrash metal συγκροτήματος, ο οποίος κατάφερε να μπει στους καταλόγους επιτυχιών της πατρίδας τους, φθάνοντας μέχρι το # 36 και παραμένοντας στην λίστα για 16 εβδομάδες, με αποτέλεσμα να ξεπεράσει τις πωλήσεις των 100.000 αντιτύπων.METALLIAN - Sodom

Κριτικές και κατατάξεις
Οι κριτικές για το "Agent Orange" υπήρξαν ιδιαίτερα θετικές, με το "Allmusic" να το βαθμολογεί με 4,5 / 5 αστέρια,Persecution Mania - Sodom | Songs, Reviews, Credits | AllMusic το "Sputnik Music" με μέσο όρο βαθμολογιών με 4,3 / 5, το "Blabbermouth" με 9 / 10,CD Reviews - Agent Orange Sodom - Blabbermouth.net το "Ultimate Guitar" με 8,9 / 10,Agent Orange Review | Sodom | Compact Discs το "The Metal Observer" με την άριστη βαθμολογία 10  / 10, το "The Metal Crypt" με 4,5 / 5,The Metal Crypt - Review of Sodom - Agent Orange το "Discogs" με 4,5 / 5,Sodom - Agent Orange at Discogs το "Metal Archives" με 90 % και το "Metal Storm" με 8,7 / 10.Sodom - Persecution Mania - Metal Storm

Ο δίσκος έμεινε στην ιστορία ως ένας από τους πιο επιτυχημένους του τευτονικού thrash metal και πολύ συχνά συμπεριλαμβάνονταν σε λίστες με τα καλύτερα άλμπουμ του είδους. Το "Rate Your Music" το κατέταξε 14ο στην λίστα με τους είκοσι καλύτερους δίσκους του trhash metal,Top 20 Thrash Metal Albums - Rate Your Music το "Metal Storm" 26ο στην δική του λίστα με τα εκατό καλύτερα thrash άλμπουμ,Top 100 Thrash metal albums - Metal Storm όπως και στην κορυφή των 35 καλύτερων γερμανικών thrash δίσκων. Το "Metal Descent" το κατέταξε 16ο στους 25 καλύτερους δίσκους του είδους, ενώ το "Digital Dream Door" το τοποθέτησε στην 21η θέση των πενήντα κορυφαίων άλμπουμ του thrash metal.The 25 Best Thrash Metal Albums of All Time — Metal Descent50 Greatest Thrash Metal Albums - DigitalDreamDoor.com

Το 2005, κατατάχθηκε στην θέση # 299 του βιβλίου "The 500 Greatest Rock & Metal Albums of All Time" του περιοδικού "Rock Hard".

Τραγούδια του δίσκου
 Όλα τα κομμάτια είναι συνθέσεις των Chris Witchhunter, Frank Blackfire και Tom Angelripper, εκτός του "Don't Walk Away" που είναι διασκευή στους Tank.

Θέσεις τσαρτ
Agent Orange (άλμπουμ)
Επίσημη κυκλοφορία: 1 Ιουνίου 1989
ΧώραΘέση ΓερμανίαSuche - Offizielle Deutsche Charts  36

Τα μέλη των Sodom
Οι μουσικοί οι οποίοι ηχογράφησαν το "Agent Orange" ήταν οι εξής:

 Tom Angelripper - μπάσο, φωνητικά
 Frank Blackfire - κιθάρα
 Chris Witchhunter - τύμπανα

Παραπομπές

Πηγές
 Agent Orange - SODOM WEB SQUAD
 Sodom - Agent Orange | Sputnikmusic
 Sodom - Agent Orange - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1989